CELEX: 62020TN0655
Language: sk
Date: 2020-10-27 00:00:00
Title: Vec T-655/20: Žaloba podaná 27. októbra 2020 – Symrise/ECHA

15.2.2021   
            
            
               SK
            
            
               Úradný vestník Európskej únie
            
            
               C 53/44
            
         
      Žaloba podaná 27. októbra 2020 – Symrise/ECHA
      (Vec T-655/20)
      (2021/C 53/59)
      Jazyk konania: angličtina
      
         Účastníci konania
      
      
         Žalobkyňa: Symrise AG (Holzminden, Nemecko) (v zastúpení: A, B, C, advokáti)
      
         Žalovaná: Európska chemická agentúra
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie odvolacej rady Európskej chemickej agentúry z 18. augusta 2020 vo veci č. A-010-2018 v celom jeho rozsahu,
               
            
                  —
               
               
                  uložil Európskej chemickej agentúre povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na tvrdení, že ECHA sa dopustila zjavne nesprávneho posúdenia a nesprávne vykladala nariadenie REACH, keď vyžadovala testovanie látky na stavovcoch odôvodňujúc potrebu testovania odkazom na expozíciu pracovníkov a nezohľadnením bezpečnosti látky ako bola posúdená podľa nariadenia o kozmetických výrobkoch.
               
            
                  2.
               
               
                  Druhý žalobný dôvod je založený na tvrdení, že ECHA sa dopustila zjavne nesprávneho posúdenia a porušila svoju povinnosť uviesť odôvodnenie, keď požadovala rozsiahlu jednogeneračnú štúdiu reprodukčnej toxicity s niekoľkými pokračovaniami („EOGRTS“).
               
            
                  3.
               
               
                  Tretí žalobný dôvod je založený na tvrdení, že ECHA sa dopustila zjavne nesprávneho posúdenia informácií, ktoré jej boli dostupné, a porušila svoju povinnosť uviesť odôvodnenie keď rozhodla, že EOGRTS sa má vykonať orálnou cestou.
               
            
                  4.
               
               
                  Štvrtý žalobný dôvod je založený na tvrdení, že ECHA sa vyžadovaním dlhodobej štúdie toxicity na rybách (OECD TG 234) podľa časti 9.1.6.1. prílohy IX nariadenia REACH dopustila zjavne nesprávneho posúdenia a nesprávne vyložila stĺpec 2 časti 9.1 prílohy IX, porušila právo žalobkyne byť vypočutá a porušila článok 25 nariadenia REACH.
               
            
                  5.
               
               
                  Piaty žalobný dôvod je založený na tvrdení, že ECHA sa dopustila zjavne nesprávneho posúdenia tým, že nezohľadnila všetky relevantné informácie, porušila článok 25 nariadenia REACH a dopustila sa zjavne nesprávneho posúdenia pri ukladaní lehôt v napadnutom rozhodnutí.